ועדת הכנסת, כנסת 20, פרוטוקול מספר 13, 2015-06-24 09:00

דוד ביטן: אני פותח את ישיבת ועדת הכנסת.

דוד ביטן: בוקר טוב לכולם, נתחיל עם הנושא של הפגרה.

דוד ביטן: ההמלצה של נשיאות הכנסת, שכנס הקיץ שנפתח ביום ראשון, י"ד באייר התשע"ה, 3 במאי 2015, יסתיים ביום ראשון, י"ז באב התשע"ה, 2 באוגוסט 2015.

דוד ביטן: כנס החורף 2015-1016, הכנס ייפתח ביום ראשון, כ"ח בתשרי התשע"ו, 11 באוקטובר 2015.

דוד ביטן: אני יודע שהולכים לקרוא לכולנו בספטמבר לתקציב.

יואב בן צור: 31 באוגוסט.

<ארבל אסטרחן: זה יהיה רק הנחה.

<ארבל אסטרחן: לא קוראים לנו.

דוד ביטן: יקראו לנו לדיונים.

דוד ביטן: תדעו שיקראו לנו לדיונים באמצע על התקציב.

<ארבל אסטרחן: בתחילת ספטמבר.

ישראל אייכלר: לא הצבעות.

דוד ביטן: יהיו גם הצבעות.

<ארבל אסטרחן: כן.

<ארבל אסטרחן: התוכנית שנאמרה בנשיאות שתהיה קריאה ראשונה - -

דוד ביטן: בספטמבר יהיו כינוסים והצבעות.

<ארבל אסטרחן: - - הצבעה במליאה ואח"כ הוועדות.

דוד ביטן: ועדת הכספים, וועדת הכנסת – יכול להיות שתתכנס.

<ארבל אסטרחן: כל הוועדות הרלוונטיות יעבדו בפגרה.

דוד ביטן: תביאו את זה בחשבון.

דוד ביטן: מי בעד הצעת הנשיאות?

דוד ביטן: בעד הצעת הנשיאות – פה אחד

<אתי בן יוסף: פה אחד.

דוד ביטן: התקבלה פה אחד.

דוד ביטן: זה גמרנו.

דוד ביטן: עכשיו הרכב הוועדות.

דוד ביטן: לגבי הוועדות המיוחדות – החלטנו בפעם הקודמת שביום שני - - -

ישראל אייכלר: החלטנו על יום שני, ודחית ליום רביעי.

דוד ביטן: דחיתי ליום רביעי לסיים את נושא הוועדות האלה.

דוד ביטן: לצערי הרב האופוזיציה לא הצליחה להגיע להסכמה כללית, אז נמנה את מי שאפשר ונודיע במליאה כדי שהוועדות יתחילו לעבוד, וברגע שהאופוזיציה תביא לנו שמות, אנחנו נוסיף.

אחמד טיבי: אני רוצה להודיע לפרוטוקול בקולי מי הנציגים שלנו, אדוני היושב-ראש.

דוד ביטן: רגע, תן לי להגיד קודם מי מהקואליציה.

ישראל אייכלר: רק רגע.

ישראל אייכלר: אני רוצה לשמוע מהיועצת המשפטית שנוכל להתחיל לפעול.

ישראל אייכלר: מה שקורה שיש מאות פניות ואנשים תקועים.

ישראל אייכלר: אני רוצה לשמוע שאפשר.

דוד ביטן: למה לא?

<ארבל אסטרחן: המליאה בוחרת ועדה, היא קובעת את הסמכויות שלה ואת הרכבה.

<ארבל אסטרחן: היא לא יכולה לקבוע שלושה חברים כשיודעים שזו הולכת להיות ועדה של שבעה או יותר.

דוד ביטן: אנחנו מצהירים שבתוך שבוע נסיים את זה.

<ארבל אסטרחן: אין משמעות להצהרה הזאת.

<ארבל אסטרחן: המליאה צריכה לבחור את הוועדה.

<ארבל אסטרחן: אם המליאה לא בחרה אותה - - -

דוד ביטן: נביא עוד פעם למליאה.

<ארבל אסטרחן: המליאה תבחר עכשיו שלושה חברים, כולם מהקואליציה?

דוד ביטן: אחר-כך נוסיף עוד.

<ארבל אסטרחן: כל החברים יהיו כרגע מהקואליציה?

<ארבל אסטרחן: זה גם לא תקין.

דוד ביטן: זה המצב, מה אני יכול לעשות.

רוברט אילטוב: אני מוכרח לא להסכים לסוגיה הזאת.

רוברט אילטוב: אם מקימים ועדה, צריך לקיים אותה כמו שצריך.

דוד ביטן: מה אתם רוצים, שנחכה עד שאתם תחליטו?

ישראל אייכלר: אני מציע הצעה פשוטה, אדוני היושב-ראש - - -

דוד ביטן: אנחנו כבר חודש מחכים.

רוברט אילטוב: יחכו כמו שחיכינו שהקואליציה תרכיב את הכנסת והממשלה.

ישראל אייכלר: אני מציע לקבל את הצעת היושב-ראש - - -

דוד ביטן: אין בעיה משפטית עם העניין הזה.

דוד ביטן: נכון שזה פחות טוב מלהקים את כל הוועדה, אבל נקים אותה בחלקה.

<ארבל אסטרחן: הוועדה תהיה רק שלושה חברים מהקואליציה, והם אלה שיבחרו את היושב-ראש?

דוד ביטן: כן.

<ארבל אסטרחן: אי-אפשר להקים ועדה רק עם חברי קואליציה.

דוד ביטן: למה לא?

דוד ביטן: גם האופוזיציה ממליצה על אותו יושב-ראש, אין בעיה עם זה.

<ארבל אסטרחן: אם יהיו לך שמות של סיעות - - -

רוברט אילטוב: אין לך אופוזיציה, אדוני.

רוברט אילטוב: איך נמליץ על אותו יושב-ראש אם אנחנו לא שם?

<ארבל אסטרחן: אי-אפשר ועדה רק מהקואליציה, אי-אפשר.

ישראל אייכלר: אדוני היושב-ראש, הצעת שנעשה - - -

דוד ביטן: קודם כול, זו לא ועדה רק מהקואליציה, כי הרשימה המשותפת נותנת שם, אז הטיעון הזה יורד.

דוד ביטן: הטיעון הזה נופל.

רוברט אילטוב: זה לא רלוונטי, כבוד היושב-ראש, כי לא הגענו להסכמה גם על זה.

ישראל אייכלר: הצעת שנעשה הרכב סיעתי.

ישראל אייכלר: נכון?

דוד ביטן: אני בכל זאת מתעקש לעשות את זה ככה.

דוד ביטן: לגבי הטיעון שאי-אפשר רק אופוזיציה, הרשימה המשותפת - - -

רוברט אילטוב: אני רוצה לתת את השם גם של ישראל ביתנו.

דוד ביטן: אני לא יכול.

רוברט אילטוב: למה לא?

דוד ביטן: הרשימה המשותפת היא סיעה גדולה.

דוד ביטן: אני מניח שיש לה.

רוברט אילטוב: גם לנו יש חברי כנסת.

רוברט אילטוב: מה זאת אומרת, חבר הכנסת ביטן?

דוד ביטן: אני לא יכול.

רוברט אילטוב: אתה לא יכול, אז אל תמנה גם אותם.

דוד ביטן: למה לא? יש לו בטוח.

רוברט אילטוב: גם לי יש.

<ארבל אסטרחן: הוא אומר שלפניות הציבור אין לו.

דוד ביטן: פניות ציבור לא.

דוד ביטן: בסדר.

דוד ביטן: לא חשוב.

<ארבל אסטרחן: שוב, אתה מקים ועדה רק עם חברי קואליציה.

<ארבל אסטרחן: לפחות תגיד "נציג מהמחנה הציוני".

דוד ביטן: מה אני אעשה?

דוד ביטן: הוא לא מוכן להביא לי שם.

דוד ביטן: תביא לי שם.

רוברט אילטוב: אני מביא לך שם, כבוד היושב-ראש.

<ארבל אסטרחן: בלי שם.

יואל חסון: אין לי.

יואל חסון: אני לא יכול.

<קריאה: - - -

דוד ביטן: לגבי ועדה אחת, אתה אומר.

דוד ביטן: אז בואו נקים קודם את הוועדות שאין ויכוח עליהן.

דוד ביטן: יהיה יותר קל.

ישראל אייכלר: על איזה אין ויכוח?

דוד ביטן: עליך יש עדיין ויכוח.

ישראל אייכלר: אז אני לא מצביע על כלום, אדוני היושב-ראש.

דוד ביטן: שנייה, נפתור לך את הבעיה.

ישראל אייכלר: תפתור – אין בעיה.

אחמד טיבי: כמה נציגי אופוזיציה יש בפניות הציבור?

דוד ביטן: ארבעה.

אחמד טיבי: מי הם הארבעה?

דוד ביטן: אין.

דוד ביטן: אנחנו לא יודעים.

ישראל אייכלר: אתה יכול להיות אחד מהם.

דוד ביטן: למה אין לך נציג שם?

אחמד טיבי: אני תמה, אני המום מהעובדה שאין לנו נציג בפניות הציבור.

יואל חסון: אתה באמת המום?

אחמד טיבי: המום.

אחמד טיבי: המום.

רוברט אילטוב: אתה יודע כמה פעמים אני המום בכנסת הזאת?

אחמד טיבי: אני מבקש להוסיף נציג לפניות הציבור.

דוד ביטן: אתם יכולים לבחור אחד בכל הוועדות, תחליט מה.

רוברט אילטוב: פניות הציבור.

דוד ביטן: בסדר.

דוד ביטן: ניתן לך את זה.

דוד ביטן: הנה, פתרנו גם את הבעיה הזאת.

יואל חסון: סליחה, אדוני, אדוני, זה לא מקובל עלי.

דוד ביטן: יש.

דוד ביטן: הנה בוא תראה.

יואל חסון: לא, לא, לא.

יואל חסון: היה סיכום אחר, אתה יודע שהיה סיכום אחר.

יואל חסון: היה סיכום שנציגי אופוזיציה רק בשבוע הבא.

יואל חסון: אתה מכניס אחד מפה ואחד מפה, ואתה משבש פה הכול, זה לא יכול להיות.

יואל חסון: היה סיכום.

אחמד טיבי: יואל, לא נכון.

דוד ביטן: זה הסיכום עם איתן, צודק.

יואל חסון: סליחה, היה סיכום.

אחמד טיבי: מרב אמרה שתבוא היום עם שמות.

יואל חסון: זה לא מקובל.

ישראל אייכלר: יושבת-ראש סיעת המחנה הציוני התחייבה פומבית ואישית שביום רביעי בבוקר היא מביאה - - -

דוד ביטן: כל האופוזיציה בשבוע הבא.

<קריאות: - - -

אחמד טיבי: דקה.

אחמד טיבי: דקה.

אחמד טיבי: אני רוצה לפתור את הבעיה.

אחמד טיבי: אני לא מתעקש, אני מוכן שזה יידחה בעוד שבוע.

דוד ביטן: של האופוזיציה.

אחמד טיבי: של האופוזיציה, בתנאי שאנחנו מקבלים אחד בכל ועדה.

אחמד טיבי: אנחנו הסיעה השנייה בגודלה באופוזיציה, אני רוצה אחד בפניות ציבור, אחד בסמים ואחד ב - - -

יואל חסון: מה זה אתה רוצה?

יואל חסון: אין דבר כזה.

יואל חסון: מה זה רוצה?

יואל חסון: לכן לא מוכרע היום האופוזיציה בכלל.

אחמד טיבי: לכן אמרתי לדחות בשבוע.

רוברט אילטוב: כבוד היושב-ראש, אני מבקש לדחות את ההצבעה לשבוע הבא.

אחמד טיבי: יש משבר.

אחמד טיבי: יש משבר.

דוד ביטן: לפי החלוקה מגיע להם שלושה באמת.

יואל חסון: איך אתה קובע את זה?

דוד ביטן: בוא תסתכל.

אחמד טיבי: זו החלוקה.

אחמד טיבי: זו החלוקה של אלקין.

יואל חסון: בסדר, אבל השתנו דברים מאז.

דוד ביטן: אני לא קובע, אני רק אומר לך.

דוד ביטן: לרשימה המשותפת מגיע שלושה.

יואל חסון: אלקין לא סגר עם המשותפת, דיברנו עם אלקין.

אחמד טיבי: אדוני, רק שלושה, פחות משלושה אי-אפשר.

אחמד טיבי: הבעיה עם השלישי, כי אין לנו שם אצלנו, זאת הבעיה.

יואל חסון: אני יכול להגיד משהו?

יואל חסון: אני יכול להגיד משהו עכשיו?

דוד ביטן: אני לא קורא את האופוזיציה, לא קורא, עזוב.

דוד ביטן: הוא הסכים, אבל מגיע לו שלושה.

דוד ביטן: לפי היחסיות מגיע לו שלושה.

יואל חסון: הוא ידבר אתם.

<ארבל אסטרחן: אי-אפשר להביא למליאה בלי האופוזיציה - - -

<קריאות: - - -

<ארבל אסטרחן: אי-אפשר להביא ועדות בלי אופוזיציה.

<זהבה אילני: דוד, הרצוג מבקש לא לנהל שום דיון עכשיו.

<זהבה אילני: הוא אתי בטלפון, הוא ביקש לא לנהל שום דיון בעניין האופוזיציה.

<זהבה אילני: יש סיכום עם צחי שיושבים אתו ומביאים את כל האופוזיציה, אז נא להפסיק את הדיון לבקשתו.

דוד ביטן: כן, אבל עם כל הכבוד - - -

ישראל אייכלר: אני מבקש ודורש לא להפסיק שום דיון, עד שאין ועדה.

דוד ביטן: רגע, יש לי פה ייעוץ משפטי שאני לא יכול להביא רק את הקואליציה, אז אתם דוחקים אותנו לפינה.

דוד ביטן: אתם התחייבתם עד יום רביעי להביא את השמות.

דוד ביטן: למה לא הבאתם?

דוד ביטן: אני לא מוכן להיות בסיטואציה הזאת, אני מאוד מצטער.

דוד ביטן: אני אקבל את השמות של הרשימה המשותפת, זה הכול.

ישראל אייכלר: אחר-כך שיחליפו.

דוד ביטן: תביא לי את השמות של הרשימה המשותפת.

<ארבל אסטרחן: הרכב סיעתי, אפשר להביא, אבל סיעות.

דוד ביטן: אין גם הרכב סיעתי, אין כלום.

<ארבל אסטרחן: אז אי-אפשר - - -

ישראל אייכלר: אילטוב, אתה נותן שם?

ישראל אייכלר: תגיד שם.

דוד ביטן: - - - אנחנו נביא את זה.

יואל חסון: אבל היא לא מאשרת.

דוד ביטן: אם היא לא מאשרת, תביאו לי שם אחד שאני אעביר.

יואל חסון: אני לא יכול, לא יכול.

דוד ביטן: אתם גם צריכים לעמוד בסיכומים, לא רק אני.

יואל חסון: אני לא יכול.

יואל חסון: זו יושבת-ראש חדשה של סיעה, שלא היתה – תן לי להגיד לך מילה.

יואל חסון: תנו לי להגיד מילה.

דוד ביטן: אין שום ועדה, לא הבאתם אף שם, אף שם.

דוד ביטן: מה זה, כמו ילדים קטנים פה.

<אתי בן יוסף: זה לא היה אף פעם.

דוד ביטן: לא היה דבר כזה.

דוד ביטן: היא אומרת שלא היה דבר כזה.

<אתי בן יוסף: אני הרבה שנים בוועדות.

דוד ביטן: סך-הכול להביא שמות בוועדות שוליות.

רוברט אילטוב: היושב-ראש, אין לי ועדות, יש לי שמות.

רוברט אילטוב: יש להם ועדות, אין להם שמות.

רוברט אילטוב: ..

ישראל אייכלר: אדוני היושב-ראש, אני חושב שאנחנו - - -

דוד ביטן: זה לא ועדת הכספים.

ישראל אייכלר: אדוני היושב-ראש, אני רוצה את זכות הדיבור.

<קריאות: - - -

ישראל אייכלר: אני רוצה את זה זכות הדיבור ל-60 שניות, אדוני היושב-ראש.

דוד ביטן: בבקשה.

ישראל אייכלר: לא מדובר פה בוועד בית, לא מדובר פה בשיחה משפחתית, לא מדובר פה בעניין אישי.

ישראל אייכלר: יש ועדת הכנסת ויש יושב-ראש ועדת הכנסת, והוא הודיע כבר לפני כמה שבועות שהוא הולך לקבוע הרכב סיעתי, כהצעת היועצת המשפטית, והוא מוסמך לעשות את זה – ארבעה לקואליציה ושלושה לאופוזיציה.

<ארבל אסטרחן: לא.

<ארבל אסטרחן: זה לא סיעתי.

<ארבל אסטרחן: סיעתי זה שמות של סיעות.

ישראל אייכלר: שמות של סיעות, כן, אבל לפי הסדר הזה היושב-ראש רצה לחלק.

ישראל אייכלר: היתה בקשה חוזרת ונשנית, וזה שבוז'י הרצוג בלונדון, כבר שמענו ביום שני, ולכן אני מציע, אדוני היושב-ראש, היות שהציבור דורש להתחיל להפעיל את הוועדות, לא משנה איך, אתה תקבע, אדוני היושב-ראש, סיעות אופוזיציוניות וקואליציוניות לפי הסדר שתקבע.

ישראל אייכלר: אחרי זה כשבוז'י יחזור מלונדון - -

יואל חסון: חזר.

יואל חסון: חזר.

ישראל אייכלר: חזר.

ישראל אייכלר: - - אז הוא ישב אצלו בפנים וייתן את השמות.

ישראל אייכלר: הוא יכול בכל יום, בכל יום כל סיעה יכולה להחליף את חבריה.

ישראל אייכלר: זה כל הסיפור.

ישראל אייכלר: אם נמצאים פה שני נציגי אופוזיציה, גם אחמד טיבי וגם אילטוב, אז אפשר להרכיב הרכב סיעתי, ואחרי זה - - -

דוד ביטן: הוועדה למאבק בנגע בסמים, מכיוון שגם היושב-ראש מהאופוזיציה, אין יושב-ראש, אין כלום, אני מוריד את זה מסדר-היום.

דוד ביטן: זה יהיה בשבוע הבא.

דוד ביטן: זה לא מפריע לאף אחד.

דוד ביטן: עכשיו נשארו לנו שתי ועדות.

רוברט אילטוב: לא הבנתי.

יואל חסון: עכשיו אני יכול להגיד משהו?

דוד ביטן: הוועדה למאבק בנגע הסמים, היושב-ראש שלה הוא נציג האופוזיציה, ואפילו עוד לא הבאתם לי את השם.

דוד ביטן: את זה אני לא מאשר היום בכלל.

דוד ביטן: עכשיו נעבור לוועדה לזכויות הילד.

יואל חסון: אני יכול לקבל את רשות הדיבור?

דוד ביטן: כן.

יואל חסון: אני מבקש כבר שעה.

יואל חסון: קודם כול, אדוני, אני רוצה לעדכן אותך שהבוקר היתה שיחה עם יושב-ראש הסיעה ויושב-ראש הקואליציה - -

דוד ביטן: אני יודע.

דוד ביטן: מכיר את השיחה.

יואל חסון: - - שבה סוכם שנציגי האופוזיציה לא יגישו היום את נציגיהם וגם לא את ההרכבים.

רוברט אילטוב: אתי לא סוכם, סליחה.

יואל חסון: אני מדבר בשם האופוזיציה הראשית.

רוברט אילטוב: לא, לא.

רוברט אילטוב: אתה מדבר בשם עצמך.

רוברט אילטוב: אני חלק מהאופוזיציה, עם כל הכבוד.

יואל חסון: בשם המחנה הציוני והאופוזיציה.

רוברט אילטוב: דבר בשם המחנה הציוני.

אחמד טיבי: האופוזיציה השפויה.

רוברט אילטוב: השפויה.

רוברט אילטוב: .. השמאלנית.

רוברט אילטוב: ..

יואל חסון: עוכרת ישראל...

רוברט אילטוב: הוא לא יכול לדבר בשם כל האופוזיציה.

דוד ביטן: בסדר, הבנו.

דוד ביטן: הוא אמר בין יושב-ראש האופוזיציה לקואליציה.

יואל חסון: אני מציע לא לשנות את הסיכום שהיה ולא להגיע כאן למצב שלא עומדים בסיכומים שהיו כאן הבוקר.

ישראל אייכלר: אתם לא עומדים בסיכום שהיה ביום שני.

דוד ביטן: הסיכום בלתי אפשרי ליישום.

דוד ביטן: למה הוא בלתי אפשרי ליישום?

דוד ביטן: היו שני צדדים בסיכום, מצד אחד, אתם לא מביאים לנו את הנציגים, אבל מצד שני אנחנו מעבירים במליאה את הוועדות רק עם נציגי הקואליציה.

דוד ביטן: אומרת לי היועצת המשפטית שזה בלתי אפשרי.

דוד ביטן: זאת אומרת, אני לא יכול ליישם את הסיכום הזה.

דוד ביטן: היו לו שני צדדים.

דוד ביטן: אנחנו לא נגד סיכומים, אבל הסיכום הזה לא תופס.

יואל חסון: למה לעשות בכוח מה שיכול לעבור לא בכוח ביום שני?

דוד ביטן: תשכנעו את יושבי-ראש הוועדות.

ישראל אייכלר: יש לכם מילה?

ישראל אייכלר: מילה זו מילה אצלכם?

יואל חסון: ביום שני אנחנו מתחייבים שזה קורה.

רוברט אילטוב: לא, רק אצלנו מילה זו מילה.

ישראל אייכלר: היושבת-ראש היתה פה, התחננה ביום שני, אחרי שהיושב-ראש כבר קבע שבוע לפני זה שביום שני קובעים.

רוברט אילטוב: אם תסכמו אתנו, יהיה לכם - - -

ישראל אייכלר: אתם יכולים כל יום לשנות, זה לא שהסיעה לא תוכל לשנות.

יואל חסון: אין לי שמות.

ישראל אייכלר: אתה יכול לשנות אחר-כך.

ישראל אייכלר: עוד יומיים - - -

יואל חסון: אבל אין לי שמות.

ישראל אייכלר: אז עוד יומיים יהיו לך שמות, עוד שבוע תחליט.

יואל חסון: אני מתחייב שביום שני זה יונח על השולחן של הוועדה.

דוד ביטן: גם בפעם שעברה התחייבו.

ישראל אייכלר: כבר התחייבו.

דוד ביטן: אייכלר, מה אתה אומר?

ישראל אייכלר: מנהל הבנק לא מאמין לאדם שבא ומתחייב בכל שבוע שהוא יכסה את החוב ולא מכסה.

יואל חסון: אני מבין שאצלכם הכול זה כסף, אבל אני לא מדבר כאן במושגים של כסף.

ישראל אייכלר: אצלכם?

ישראל אייכלר: זה אצל המרוקאים?

יואל חסון: אני לא מרוקאי.

ישראל אייכלר: אז איזה עדה אתה?

<קריאות: - - -

ישראל אייכלר: אמרת "אצלכם".

ישראל אייכלר: זה עדתי, ואני אשכנזי.

יואל חסון: אני חוזר בי, מאה אחוז.

יואל חסון: תירגע.

יואל חסון: אני חוזר בי.

דוד ביטן: עד יום שני אין פעילות גם כך.

ישראל אייכלר: יש פעילות כל שעה.

ישראל אייכלר: ברגע שהיועצת המשפטית אמרה שאי-אפשר להפעיל את הוועדה עד שאין הרכב, אז אני משותק.

ישראל אייכלר: לא אני, יעידו פה המנהלות, יש פניות כל יום, אנשים אומרים: מה זה אתם לא עונים?

ישראל אייכלר: מה זה אתם לא עונים?

אחמד טיבי: המרכזייה קורסת.

אחמד טיבי: ..

ישראל אייכלר: לא אמרתי שהמרכזייה קורסת.

דוד ביטן: הוא צודק.

יואל חסון: אני יודע שהוא צודק, הייתי יועץ ראש הממשלה לפניות ציבור, אני יודע מה זה פניות ציבור.

ישראל אייכלר: הנה, יואל יודע מה זה.

יואל חסון: אני יודע מה זה פניות ציבור, אבל אני אומר - - -

<קריאות: - - -

דוד ביטן: אייכלר, בוא נדחה את זה.

דוד ביטן: אני יודע שאתה צודק.

דוד ביטן: אני אומר לך מראש שאתה צודק.

ישראל אייכלר: הם פשוט לא צודקים.

ישראל אייכלר: יש לפעמים מישהו שאומר: לא היה לי מאיפה לגייס את הכסף - - -

<קריאה: - - -

דוד ביטן: לא נורא.

דוד ביטן: פעם אחרונה, תסכים.

ישראל אייכלר: אני חושב שהכבוד שלך והכבוד של הוועדה יותר חשובים.

יואל חסון: זה גם הכבוד שלי שזה יהיה ביום שני.

ישראל אייכלר: תכריחו אותה שתבוא לפה, הגברת שהתחייבה פה ביום שני, ותגיד שהיא לא עומדת בהתחייבותה.

<קריאות: - - -

דוד ביטן: אני מודיע שביום שני הבא.

<קריאות: - - -

דוד ביטן: רגע, חבר'ה.

דוד ביטן: ביום שני הבא, אם האופוזיציה לא מביאה שמות ולא הרכב סיעתי, אנחנו ועדת הכנסת נקבע את ההרכב הסיעתי.

ישראל אייכלר: אמרת את זה לפני שבועיים.

ישראל אייכלר: המילה שלך שווה משהו.

דוד ביטן: המילה שלי, אתה רואה מה היא שווה.

ישראל אייכלר: אבל אמרת.

דוד ביטן: יש פה בעיה.

ישראל אייכלר: אין שום בעיה.

ישראל אייכלר: הם יכולים להחליף את החברים מתי שהם רוצים.

דוד ביטן: האופוזיציה גם לא תתנגד לעניין הזה.

יואל חסון: סגור.

יואל חסון: אני מתחייב.

דוד ביטן: דחייה אחרונה, אייכלר.

ישראל אייכלר: > אני לא מסכים, ואם אתם רוצים שאני אצא לחופש עד יום שני, אני יוצא לחופש.

ישראל אייכלר: אין בעיה.

<עליזה בראשי: תצא לחופש עד יום שני.

ישראל אייכלר: אין בעיה.

ישראל אייכלר: תודה רבה לך, הגברת בראשי.

ישראל אייכלר: אני יוצא לחופש.

דוד ביטן: עד כדי כך?

ישראל אייכלר: אתם לא מבינים את הדבר הזה.

יואל חסון: חבר'ה, ועדת החוץ והביטחון לא היתה כאן חודשיים.

יואל חסון: על מה אתם מדברים?

יואל חסון: נו, באמת.

יואל חסון: ועדת החוץ והביטחון חודשיים לא היתה פה.

ישראל אייכלר: אתה מוכן לתת למנהלת הוועדה זכות דיבור?

יואל חסון: ועדת כלכלה לא היתה פה כשעשו דיונים על הגז.

יואל חסון: אתם מדברים אתי על הוועדה הזאת?

דוד ביטן: אייכלר, בחייך נו.

דוד ביטן: כולם מבקשים ממך בעניין הזה.

ישראל אייכלר: באותה סיטואציה היינו בפעם הקודמת.

דוד ביטן: הפעם אני מבטיח לך שלא תהיה.

דוד ביטן: אני אביא הצעה מסודרת בפעם הבאה.

ישראל אייכלר: נניח שיש להם בעיה בחלוקה, שיקבעו לפי סיעות.

דוד ביטן: בין כה וכה אין פעילות עד יום שני.

ישראל אייכלר: מה זה "אין פעילות"?

דוד ביטן: יש מליאה וזהו.

דוד ביטן: אתה לא יכול לכנס ועדה ומליאה.

ישראל אייכלר: מי מדבר על כינוס ועדה.

ישראל אייכלר: הפקידות אומרות לי שאסור לי להעביר פניות.

ישראל אייכלר: אתה שומע מה זה?

ישראל אייכלר: חצי שנה הוועדה הזאת פועלת בלי יושב-ראש, אנשים פונים, וברגע שנבחרה ועדה אסור לה לפעול.

ישראל אייכלר: זה לא ייאמן.

דוד ביטן: אייכלר, תסלח לנו בעניין הזה.

דוד ביטן: אתה צודק, אבל - - -

ישראל אייכלר: אמרתי לכם שזה לא עניין אישי, זה עניין ציבורי ממדרגה ראשונה.

דוד ביטן: אתה צודק, אבל בואו ניתן זכות לאופוזיציה גם כן להגיע למשהו.

ישראל אייכלר: את זה הם אמרו לפני שבועיים.

ישראל אייכלר: <

דוד ביטן: אין מה לעשות.

דוד ביטן: עד יום שני.

דוד ביטן: אני נועל את הישיבה.